CELEX: 
Language: et
Date: 2017-11-30 00:00:00
Title: KOMISJONI DELEGEERITUD MÄÄRUS (EL) …/…, millega muudetakse komisjoni delegeeritud määrust (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile, Vahemere mõõkkala varude osas

SELETUSKIRI
            
            
               1.DELEGEERITUD ÕIGUSAKTI TAUST
            
            
            
               Ettepaneku põhjused ja eesmärgid
            
            
               Ühise kalanduspoliitikaga (ÜKP) nähakse ette lossimiskohustuse järkjärguline rakendamine kalade tagasiheite probleemi lahendamiseks. Kõnealune kohustus on sätestatud Euroopa Parlamendi ja nõukogu 11. detsembri 2013. aasta määruse (EL) nr 1380/2013
                  1
                (ühise kalanduspoliitika kohta) (edaspidi „alusmäärus“) artikli 15 lõikes 2.
            
            
               Komisjoni delegeeritud määruses (EL) 2015/98
                  2
                käsitletakse Euroopa Liidu rahvusvahelisi kohustusi, nagu on sätestatud alusmääruse artikli 15 lõikes 2, ja määratletakse mitmed erandid lossimiskohustusest. Sellega püütakse tagada Euroopa Liidu asjakohaste õigusaktide kooskõla ELi rahvusvaheliste kohustustega, et EL järgiks piirkondlike kalandusorganisatsioonide, nagu Rahvusvaheline Atlandi Tuunikala Kaitse Komisjon (ICCAT) või Loode-Atlandi Kalandusorganisatsioon, vastuvõetud otsuseid.
            
            
               2016. aastal Portugalis Vilamouras peetud ICCATi aastakoosolekul tegid ICCATi konventsiooniosalised
                  3
                otsustava sammu, et tegeleda Vahemerel püütava mõõkkala (Xyphias gladius) muret tekitava olukorraga. Võeti vastu 15-aastase varude taastamise kava (ICCATi soovitus 16-05).
            
            
               Käesoleva ettepaneku eesmärk on muuta komisjoni delegeeritud määrust (EL) 2015/98. See võimaldab ELil täita ICCATi soovitust 16-05, millega kehtestatakse Vahemere mõõkkala varude taastamise mitmeaastane kava, nii et alusmääruse artikli 15 lõikes 1 sätestatud lossimiskohustust ei kohaldada Vahemeres mõõkkala püügiga tegelevate liidu laevade suhtes. 
            
            
            
               Ettepaneku sätete üksikasjalik selgitus
            
            
               Alusmääruse artikliga 15 on kehtestatud lossimiskohustus (või tagasiheitekava) kõigi selliste liikide püügi suhtes, millele kehtivad püügipiirangud. Lisaks tuleb Vahemere puhul selliste liikide saak, mille suhtes kohaldatakse alammõõte ja mis on püütud liidu vetes või liidu kalalaevadega ELi vetest väljaspool, mis ei asu ühegi teise riigi suveräänsete õiguste või jurisdiktsiooni all, tuua kalalaeva pardale ja seal hoida, dokumenteerida, lossida ning arvestada püügikvootidest maha.
            
            
               Alusmääruse artikli 15 lõikes 2 on sätestatud, et lossimiskohustus ei piira ELi rahvusvahelisi kohustusi. Komisjonil on õigus võtta vastu delegeeritud õigusakte, et rakendada asjaomaseid rahvusvahelisi kohustusi liidu õiguses. Õigusaktid hõlmavad eelkõige lossimiskohustusest tehtavaid erandeid.
            
            
               EL on ICCATi konventsiooniosaline. ICCATi soovitusega 16-05 kehtestatakse Vahemere mõõkkala varude taastamise mitmeaastane kava, mis jõustus juunis 2017 ja on siduv kõikidele ELi liikmesriikidele.
            
            
               ICCATi soovitusega 16-05 kehtestatakse kohustus heita tagasi pardal olev mõõkkala, mille puhul on eraldatud kvoot ja/või lubatud kaaspüügi maksimaalne tase ületatud.
            
            
               See hõlmab sportliku ja harrastuskalapüügiga tegelevaid laevu. Vahemerel püütud, alammõõdust väiksemad mõõkkalad tuleb tagasi heita, välja arvatud juhul, kui need jäävad liikmesriikide iga-aastastes püügikavades kehtestatud kaaspüügi piirnormidesse.
            
            
               Artikli 1 punktiga 1 muudetakse delegeeritud määruse (EL) 2015/98 artikli 5 pealkirja, milleks saab „Mõõkkala Atlandi ookeanis“. Selliselt käsitletakse Atlandi ookeani ja Vahemere mõõkkala varusid eraldi kahes eri artiklis.
            
            
               Artikli 1 punktiga 2 kehtestatakse erand määruse (EL) nr 1380/2013 artikli 15 lõikest 1, nii et Vahemere mõõkkala võib tagasi heita ICCATi soovituses 16-05 sätestatud juhtudel. 
            
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
         
         
            
               Liikmesriigid on korduvalt palunud komisjonil esitada kõnealune ettepanek, et tagada kooskõla ELi rahvusvaheliste kohustustega ja järgida ühise kalanduspoliitika põhimõtteid.
            
            
               Liikmesriikide ametiasutustega konsulteeriti kalanduse ja vesiviljeluse korralduskomitee koosolekul 8. septembril 2017.
            
            
               Vahemere nõuandekomisjonile (MEDAC) teatati kõnealusest muudatusest 10. oktoobri 2017. aasta koosolekul.
            
            
               Kuna kõnealune delegeeritud õigusakt põhineb alusmääruse artikli 15 lõikega 2 antud volitusel ega ole uus poliitiline algatus, ei olnud vaja mõjuhinnangut koostada. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Õiguslik alus
            
            
               Määruse (EL) nr 1380/2013 artikli 15 lõige 2.
            
            
               Subsidiaarsuse põhimõte
            
            
               Ettepanek tehakse Euroopa Liidu ainupädevusse kuuluvas valdkonnas (vt Euroopa Liidu toimimise lepingu artikli 3 lõike 1 punkt d). Subsidiaarsuse põhimõtet seetõttu ei kohaldata.
            
            
               Proportsionaalsuse põhimõte
            
            
               Ettepanekuga tagatakse, et liidu õigus on tagasiheite küsimuses kooskõlas ELi rahvusvaheliste kohustustega ning et EL täidab otsuseid, mille on teinud piirkondlikud kalandusorganisatsioonid, kus osaleb Euroopa Liit. Soovitud eesmärgi saavutamiseks ei minda vajalikust kaugemale.
            
            
               Vahendi valik
            
            
               Valitud õigusakt on komisjoni delegeeritud määrus, nagu on osutatud määruse (EL) nr 1380/2013 artikli 15 lõikes 2.
            
            
               KOMISJONI DELEGEERITUD MÄÄRUS (EL) …/…,
            
            
               30.11.2017,
            
            
               millega muudetakse komisjoni delegeeritud määrust (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile, Vahemere mõõkkala varude osas 
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ,
                  4
                eriti selle artikli 15 lõiget 2,
            
            
               ning arvestades järgmist:
            
         
         
            
               (1)Selleks et kaitsta mõõkkala noori isendeid, on Rahvusvahelise Atlandi Tuunikala Kaitse Komisjoni (ICCAT) soovituse 16-05 lõigetes 15 ja 17 kehtestatud Vahemeres püütud mõõkkala alammõõt. Kõnealusest alammõõdust väiksemat mõõkkala, mis on püütud püügi või kaaspüügina, sh sportliku ja harrastuskalapüügi käigus, on keelatud pardal hoida, ümber laadida, transportida, säilitada, lossida, müüa, müügiks välja panna või pakkuda.
            
            
               (2)Lisaks peavad aktiivselt mõõkkala püüdvad laevad soovituse 16-05 punkti 17 kohaselt heitma tagasi juhuslikult püütud alammõõdust väiksemad mõõkkalad, kui juhupüügiga püütud mõõkkala osakaal ületab 5 % mõõkkala kogusaagist.
            
            
               (3)Sportliku ja harrastuskalapüügi puhul on ICCATi soovituse 16-05 punktide 23 ja 26 kohaselt keelatud püüda, pardal hoida, ümber laadida või lossida rohkem kui ühte mõõkkala laeva kohta päevas. Tuleks võtta vajalikud meetmed, et tagada võimalikult suures ulatuses sportliku ja harrastuskalapüügi käigus elusana püütud mõõkkala, eelkõige noorkalade tagasi heitmine. 
            
            
               (4)ICCATi soovituse 16-05 punkti 30 kohaselt võivad laevad, millel ei ole luba aktiivselt Vahemeres mõõkkala püüda, hoida pardal mõõkkala koguses, mis ei ületa kaaspüügi piirnormi laeva ja püügioperatsiooni kohta. Liikmesriigid peaksid oma iga-aastastes püügikavades kehtestama kaaspüügi piirnormi ja esitama selle komisjonile. Laevad, millel ei ole lubatud aktiivselt püüda Vahemeres mõõkkala, ei tohiks pardal hoida Vahemere mõõkkala kaaspüüki, mis ületab riiklikes iga-aastased püügikavades kehtestatud piirnorme.
            
            
               (5)Selleks et tagada kooskõla ICCATi soovituse 16-05 ja Euroopa Liidu õiguse vahel, ei tuleks määruse (EL) nr 1380/2013 artikli 15 lõikes 1 sätestatud lossimiskohustust kohaldada Vahemeres mõõkkala püügiga tegelevate liidu laevade suhtes.
            
            
               (6)Komisjoni delegeeritud määrust (EL) 2015/98
                  5
                tuleks muuta, et lisada uued sätted ICCATi soovituses 16-05 kehtestatud püügitingimusi arvestades.
            
            
               (7)Vastavalt määruse (EL) nr 1380/2013 artikli 15 lõikes 1 sätestatud ajakavale, peaks käesolev määrus jõustuma kohe pärast selle avaldamist,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Delegeeritud määrust (EL) 2015/98 muudetakse järgmiselt.
            
            
               (1)Artiklit 5 muudetakse järgmiselt.
            
            
               (a)Artikli 5 pealkiri asendatakse järgmisega:
                     
               
                  „Mõõkkala Atlandi ookeanis“
            
            
               (b)Lõige 1 jäetakse välja.
            
            
               (c)Lõige 2 asendatakse järgmisega:
            
            
               „2.
                     Erandina määruse (EL) nr 1380/2013 artikli 15 lõikest 1 on keelatud püüda, pardal hoida, ümber laadida, lossida, transportida, säilitada, müügiks välja panna või pakkuda, müüa või turustada mõõkkala (Xiphias gladius), mis on väiksem määruse (EÜ) nr 520/2007 IV lisas sätestatud alammõõdust.“
            
            
               (2)Lisatakse uus artikkel 5a:
            
            
               „Artikkel 5a
                  Vahemere mõõkkala
            
            
               (1)Erandina määruse (EL) nr 1380/2013 artikli 15 lõikest 1 on keelatud püüda ning pardal hoida, ümber laadida, lossida, transportida, säilitada, müüa, müügiks välja panna või pakkuda mõõkkala (Xiphias gladius), mis on saadud püügi või kaaspüügina, sealhulgas sportlikku ja harrastuskalapüügi käigus,
            
            
               (a)kui kala pikkus alumise lõua tipust kuni sabauime keskmiste kiirte alguseni on väiksem kui 100 cm või
            
            
               (b)kui kala mass ei ületa 11,4 kg ümardatud kaalust või 10,2 kg lõpusteta ja roogitud kala kaalust.
            
         
         
            
               (2)Erandina lõikest 1 võivad mõõkkala aktiivselt püüdvad kalalaevad pardal hoida, ümber laadida, lossida, transportida, säilitada, müüa, müügiks välja panna või pakkuda juhupüügina püütud mõõkkala, mis on alammõõdust väiksem, tingimusel et selline püük ei ületa 5 % selliste laevade saagi kogumassist või püütud kalade arvust.  
            
            
               (3)Erandina määruse (EL) nr 1380/2013 artikli 15 lõikest 1 ei hoita mõõkkala aktiivselt mittepüüdvate laevade pardal mõõkkala koguses, mis ületab kaaspüügi piirnormi, mille liikmesriigid on oma iga-aastastes püügikavades kehtestanud parda hoitava kogusaagi kohta massi või püütud kalade arvu alusel.
            
            
               (4)Erandina määruse (EL) nr 1380/2013 artikli 15 lõikest 1 on sportliku ja harrastuskalapüügi käigus keelatud püüda, pardal hoida, ümber laadida või lossida rohkem kui ühte mõõkkala laeva kohta päevas. Liikmesriigid võtavad vajalikud meetmed, et tagada ja lihtsustada sportliku ja harrastuskalapüügi käigus elusana püütud mõõkkala vabastamist.“
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 30.11.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        ELT L 354, 28.12.2013, lk 22.
               
               
                  
                     (2)
                  
                        ELT L 16, 23.1.2015, lk 23.
               
               
                  
                     (3)
                  
                        Konventsiooniosalised on ICCATi konventsiooni osalised ning koostööd tegevad kolmandad riigid, organisatsioonid ja kalapüügiettevõtjad. 
               
               
                  
                     (4)
                  
                        ELT L 354, 28.12.2013, lk 22. 
               
               
                  
                     (5)
                  
                        Komisjoni 18. novembri 2014. aasta delegeeritud määrus (EL) 2015/98, mis käsitleb Euroopa Parlamendi ja nõukogu määruse (EL) nr 1380/2013 artikli 15 lõikes 2 osutatud liidu rahvusvaheliste kohustuste kohaldamist vastavalt rahvusvahelisele Atlandi tuunikala kaitse konventsioonile ja Loode-Atlandi tulevase mitmepoolse kalanduskoostöö konventsioonile (ELT L 16, 23.1.2015, lk 23).